section_heading: Srebrnarstvo u Hrvatskoj
paragraph_text: Srebrnarstvo je u Hrvatskoj opstalo sve do vremena pred drugi svjetski rat (tvrtka Griesbach i Knaus, kipar i medaljer Ivo Kerdić), nakon toga više o postojanju hrvatskog srebrnarstva ne možemo govoriti - jedino što se može reći je da su se nakon 1945. pojedini likovni umjetnici koji su radili u metalu bavili i izradom srebrnog nakita, te znatno rjeđe raznih ukrasnih ili funkcionalnih posuda, te predmeta. Prije svega može se spomenuti Hrvoja Ljubića sa značajnim opusom u srebru izvedenih sakralnih radova(kao najznačajniji možemo navesti sarkofag Blaženog Alojzija Stepinca) ,te pokojnog Slavka Jurića. Jedini školovani srebrnar u Hrvatskoj danas je Luka Petrinjak, školovan na Kraljevskoj akademiji lijepih umjetnosti u Antwerpenu.